alibayram/wikipedia-40-langs huggingface dataset:
ع النسوان ياسلام سلم

ع النسوان ياسلام سلم

 
  <div style="padding-right:2px;background:#ffffff;font-size:120%">

كلمات 
ع النسوان ياسلام سلم مافيش كدا ابدن بهجه

دا احنا الوارثين يافندم ضاربين الدنيا طبنجه

يا حبيبتى ديدى جتتى ساحت و الحب آه نط فى وشى

و دى ساعة الحظ ان راحت ابدن ما تتعوضشى

كل الأطيان لو ضاعت فى بوسه ما نستخسرشى

مين يشوفنا بالذمه و لا يطلعشى من دينه

و اللى يعمل لنا حشمه خليه يتلها علا عينه

ستات من احسن فورمه دا احنا النتايات الفينو

لا تقول شنجر و لا بنجر و لا كورسال و لا كازينو

السح النح يا مون شير كل دا احنا بدعينه

احيه علا مصر احيه شوف شبانها و بناتها

بسلامته عامل لى چانتيه عايش ويا بسلامتها

وطن ايه بجه و سخام ايه بكرا تبان له لبتها

و البنك يطب عليه يشفط الاطيان كلتها

يسرح بئا سيدنا البيه بمخلل و آدى اخرتها

ده كلام ملاحيس ما يهمش ماتتمسخرش علينا

إن شاء الله ماحد يحوش الفلوس فى رجلينا

بنغنى و نرقص بولكا و مازوركا و نسكر طينه

نلعب بوكر و نبقشش دى الجنيهات ملو ايدينا

إن راحت اطيان بابا البركه ف صيغة نينا

كده و الا بلاش يا مدارس دى بلدنا بئت منخوليا

يكفينا بس نعايرها قال ايه عاملين بكالوريا

و الواحده ف طبخة نابت عاوزه لها سبعين كخيا

ما بدال التكنوليه يدوهم طبخاليه

كلها لهجاليه و امور اونطاجيه

نعرف جغرافيا و نحوى وحساب و حاجات تراللى

خمسه فى تسعه بستاشر و باريس فى الوجه القبلى

بونچورنو فعل مضارع مفتوح علا البحرى تمللى

و صنعة هنرى التاسع شيخ حاره فى المتولى

ابجد هوز معناها بالتركى ابئا قابلنى

مصادر

اغانى باللغه المصريه
اغانى سيد درويش
يهون الله يعوض الله (السقايين)

السقايين
  <div style="padding-right:2px;background:#ffffff;font-size:120%">

كلمات 
يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق

عملوها فينا طيب رضينا مايلزقونا ويشغلونا

وينفعونا ياخوانا

اشمعنى يعني ياولوويني ياكلوا الصينية وياخدوا الماهية

م الكوبانية علاولا

وابن البلد دي يطفح الدردي مايتعدلشي يمكن مايطولشي

يتعشى طرشي يعوض الله

يعوض الله ويهون الله داحنا بنسير حسبة بتباشير

وشكوكنا كتير واهيه ماشية

يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق

دي شركة غلسة ميتها نجسة تلقاها حدقة وخضرة وزرقة

وقال ايه رايقة دي لهجة

اخيه عليها بيحطوا فيها كربونات ونبيت وفوسفات كبريت

وبودرة عفريت هاأوأو

يابنت ياللي واقفة على البهلي ماتندهي لي دي ميتي نيلي

إشربي وإدعيلي يعوض الله

روحي الوي بوزك فى وش جوزك خليه يطير ويجيب لك زير

وانزلي تكسير فى الحنفية

يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق

اغانى باللغه المصريه
اغانى سيد درويش
اشنجر دامولينا

اشنجر دامولينا

 من رواية اللى فيهم ــ 1921
 تقديم :فرقة على الكسار
 غنا: سيد درويش

كلماتها 
اشنجر دامولينا ياربي مسكجينا

ياشيخ ده احنا كفايه رضا ربك علينا

ياما بنقاسي يابهوات وياما الناس يعايرونا

على خدمتنا للخواجات وللمدامات ولامونا

يهودي تركي ياباني فى اكل العيش يااخواني

مافيش مسلم ونصراني

ايه هىء هىء هىء هىء هىء هىء هىء هىء

ايه هىء هىء هىء هىء هىء هىء هىء هىء هىء هىء

هجرنا بلاد ابونا ونخلاتنا وعيالنا

ياريت اللى جابونا سابونا هناك فى حالنا

ياهوه حتى المزينين وصبيانها لها نقابة

واحنا كومنده بوابين وليه نفضل كده غلابه

ماسونيه يابلشفيه ايه ماهو احنا اللى خلقناها ومنا فهموا معناها

ايه هىء هىء هىء هىء هىء هىء هىء هىء

ياناس دى العبودية دى ضد الانسانية

مادام ده شىء غريزي ياهوه فيكم وفيا

لحد امتى يااخوانا مابين يحيا ومايحياش

يااسيادنا اسمعوا منا نصيحة كدة عالماشي

برابرة ايه ياشيخ وعبيد مادام قلبك كده وشديد

مسير العبد يبقى سيد

ايه هىء هىء هىء هىء هىء هىء هىء هىء

ايه هىء هىء هىء هىء هىء هىء هىء هىء هىء هىء

اغانى باللغه المصريه
اغانى سيد درويش
مخسوبكو انداس

مخسوبكو انداس

  <div style="padding-right:2px;background:#ffffff;font-size:120%">

كلمات 
مخسوبكو انداس .... صبح محتاس ... مسختوا بابوتسي ياناس

مفيس فلوس ... بقيتو منخوس ... فلستو خلاص

نستغلوا فى ايه ... ياافندي يابيه .... مادام البخت موريه

مافيس تهييص ... مافيس قميص .... فينيتو خلاص

فين نروخو ... ساغريستي ... دنيا لسه تربتيه... ايام الهيصة فنيتو خلاص

مخسوبكو انداس .... صبح محتاس ... كفرتو ياناس

بوكر مفيس ... يابو درويس ... قهاوي رقص مفيس

ازاى يافندي .... ابن الكيف يقدر يعيس

بوكر مفيس .... يابو درويس ... قهاوي رقص مفيس

مدام مفيس بدل ... يغنيش نبيع ورنيس

سوخنا نروح لمين .... دوخنا يامسلمين ... نسكي لمين ولمين آه

حانتيس مانتيس .... يابو الريس ... ان شاء الله تعيس

سبت الخمارة ... سكنت فى خارة .... مافيس ولاواخد باره

علشان نسوف .... كلنا لطوخ .... وبتيجى منفوخ

ارتبن يوم كليفنى موليفتى الافتوه برياه

افتوه كالا بولي كالا سمك بكالاه

اخيه امان امان فين المصرى بتاع زمان والمدام فاصولاكى

واللا ياخرلمبو ... كانت ايام .... فاريج لى كى

مخسوبكو انداس .... صبح محتاس ... مسختوا بابوتسي ياناس

مفيس فلوس ... بقيتو منخوس ... فقرتو خلاص

اسمع الاغنيه 

اغانى باللغه المصريه
اغانى سيد درويش
التحفجيه

التحفجية

من الحان رواية "رن" 1919

تقديم فرقة نجيب الريحانى

كلماتها 
ياما شاء الله ع التحفجيه اهل اللطافه والمفهوميه

اجعلها ليلة مملكه يا كريم

دا الكيف مزاجه إذا تسلطن اخوك ساعتها يحن شو شو شوقه

الى حشيش بيتي نيتي نيشي اسأل مجرب زي حالاتي

حشاش إرا إراري يسفخ يوماتي

خمسين جرايه ستين سبعين

هأ هأ هأ يا مرحب

صدق و آمن بالذي خلقها و قال كوني جوزه لكل من يدوقها

ما يسلا أنفاسها بملايين

بس الاكاده حبس و ظلومه يكفينا شرك يا دى الحكو حكو حكومه

حكو حكو حكو حكو حكومه اول ما نسمع زنه نموسه

تبص تلقا كل الشخصه اكسبريسات راحم طايرين

ها ها هأ يا مرحب

هو احنا يعني علشان غلابة لا بتوع قرايه و لا كتابه

يهينونا فلتحيا التفانين

كان يبقا شنبي من غير مؤاخذه

علا كلب رومي و الا علا مع مع معزه

معمع معمع معمع معزه

اول ما تنده وتقول يا قرقر

أجيك مش مشمر من غير تؤخر هو ابن مصر ها يخاف من مين

ها ها هأ يا مرحب

ورينا أجدع بيه والا باشا يقدر يعايب علا الحشاشه

فشر يا دقدق صلى ع الزين

و أقول لك الحق يوم ما نلقا بلادنا طبت فى اى زنقه

يحرم علينا شربك يا جوزه روحي وانت طالقة مالكيشي عوزه

دي مصر عايزه جماعه فايقين يا مرحب

اغانى باللغه المصريه
اغانى سيد درويش
الجرسونات

الجرسونات

كلمات 
هنا جروپى هنا ريليه هنا كافيه دى لا بيه

اهى شغلتنا كده يا افنديه نفضل نحزق بالصفه ديه

نهاتى و اللى نقوله نعيده كإننا بنقرا ف عديه

دا الجرسون منا يا بيه و حياتك له الجنه

ياما بنقاسى خوته و دوشه و مرمطه يا اخواننا

نفضل شايلين صوانى و ماشيين زى المكوك رايحين جايين

يبقا دا يصقف و دا يهاتى و دا يخبط كدا بوريه

ياخواتى خلو عقلنا سبعه سباتى هيلحسوه

اهو المقدر يانى عليه يفرح يكدر مش بايديه

بلا مارتينى بلا ويسكى و صودا 

دا الجرسون عايش عيشه سوده

كان مالنا احنا و مال الكار دا 

و لسه ياما  هشوف ياسى فوده

احسب يا بيه كام كيلو بنمشى ف الساعه

بس من البوفيه للزبون كدا من غير لكاعه

دا عايز دورين و دا تلاته دا عايز فرموت و دا چيلاته

دا عايز ويسكى و دا بيره و دا مزه و دا منجه و دا كافيه

أحيه لاهو الجرسون عقله دفتر توب عليه

زبايننا مالها جرا لها ايه بقشيش مفيش يا اخواننا ليه

دا التشطيب دا و منع الخمره خلو عيشتنا جهنم حمره

كان ييجى الزبون لنا طينه نغالطه و نجرده يا ابو سمره 

اللى عنده عيال يا بيه يعيش إزاى الايام دى

و ياريت ع الشقا اللى احنا فيه بنزيد يا سى حمدى

يا ناس دا حرام دا احنا غلابه 

آدى احنا عملنا لنا نقابه

طول ما احنا يا صاحبى ايد واحده مش ممكن ننضام 

برضه مسيرنا نبلغ أمانينا بالوئام

اغانى باللغه المصريه
اغانى سيد درويش
العربجيه

العربجيه

  <div style="padding-right:2px;background:#ffffff;font-size:120%">

كلمات 
مين زينا احنا العربجيه ياهوه مين

بنشوف غلب و تلطيم عقبال اللايمين

كل الناس ف إشغالها يا افندى رايحين جايين

الا احنا نفضل بالعشر ساعات قاعدين

الله يكفيكو ياهوه شر القعده اللى بنقعدها مصلوبين

طول النهار انا والجدع دا

ياما بنشوف م الشاوشيه صبح و مغرب و عشيه

علا أى شىء يرازونا يخالفونا و يلعنو ابونا

أهى حاله يعلم بيها سيدك تشكى لمين شىء مش ها يفيدك

طول ما سرعك يا اسطا ف ايدك اوعا تصدق اننا نتهان

لازمه:

اكلنا احنا و البهايم يا اسطا زاد الطاق اتنين

نعيش ازاى يا ناس يا اخواننا العدل فين

ياهوه ورانا عيال غلابه ياكلو منين

ل إمتا هنفضل ساكتين كده جاتنا البين

بتوع الترماى هم اللى يا ناس جابو داغنا نعمل ازاى

ولله اعتصاماتهم بتنفعنا

الله يكون ف عوننا ياما بنقاسى مع زبوننا

ييجي الزبون دا يركب زى اللى بيلعب عنكب

يحط رجله ف خربتنا و إن قلنا له حاجه يخرب بيتنا

يفضل كده يهرى ف جتتنا قال دا مزاج البيه أحيه

لازمه:

لكن ارجع برضه اقول لك يا اسطا طبقتنا احنا دون

مين زينا يا ناس نردح لاحسن زبون

نفضل ساكتين عليه لحد ما نوصله البيت

و إن قصر ف الاجره نخلى لك ليلته زيت

نقعد نعمل له يا بيه قدام الجيران هليله

و نقول عليه كان راكب وياه مدمزيله

واحنا كمان ياما بنقاسى من زبايننا الهلاسى

ييجى الزبون بنتايه و يروح راكب ويانا

نبئا سايقين علا عمانا والكبوت مرفوع آه يانا

مش عارفين ايه بيجرا ورانا العربجى ليه ماتتوبش عليه

اغانى باللغه المصريه
اغانى سيد درويش
الموظفين

الموظفين

  <div style="padding-right:2px;background:#ffffff;font-size:120%">

كلمات 
هز الهلال ياسيد ... كراماتك لاجل نعيد

يكفي اللى حصل .... كام يوم ووصل ... بقى زرع بصل

هديت واهو راق الحال... ورجعنا للأشغال

دا الموظف منا .... مش وش خناق ولاشومه

لما يحمر عينه والا .... يقوم له قومه

حد الله مابيني وبينك غير حب الوطن ياحكومة

هز الهلال ياسيد كراماتك لاجل نعيد

عشرين يوم راحو علينا إن شا الله ياخدوا عنينا

بس المقصود .... يبقى لنا وجود ... والدنيا تعود

ياما شفنا م الستات .... طلعوا وعملو مظهرات

والكناسين رخرين راسهم والف مقشة

مايكنسو بس كنسه ........ ولا يرشو رشة

والصنايعية راحم جايبين ضلفة أحسن ورشة

هز الهلال ياسيد .... كراماتك لاجل نعيد

الغلب اللى شاربينه .... ياريت العالم شايفينه

دي ماهية ايه .... الكام جنيه .... ياخواتي بريه

من خمسة منه تروح ... وبقيته تقول ابوح

وبسلامتها الست بتاعتي ... ماتتوصاشي

ولابتجبليش فى البطن إلا ... بالجوزعلى الماشي

وييجي الجزار والخضري ... والبقال ينعلو ابو خاشي

هز الهلال ياسيد .... كراماتك لاجل نعيد

مستخدم الايام دي ........ ذمة مفيش أحسن من دي

بليسنسيهات ودبلومات يرطن بلغات

فى الشغل ياسيدنا يابيه ثمانين مايجيبوا ايديه

مفيش إنااسفهناكم زي ماانت راسي

ماحناش حبة بلاليص حطينها فوق الكراسي

بكره المولى يعدلها وفي الدنيا دي عمرك ماتقاسي

هز الهلال ياسيد ... كراماتك لاجل نعيد

اغانى باللغه المصريه
اغانى سيد درويش
بوخمار خنفشار

بوخمار خنفشار (سكتش كشكش وعائلات زوجاته الاجنبيات )

  <div style="padding-right:2px;background:#ffffff;font-size:120%">

كلمات 
تركي.... بوخومار خنفشار سان خرسيس مرسيس

سوداني.... آن ديوسن با أبد الله اضرب يا إدريس

فلاح ..... أه يانهارك الاسود فى الواقعة دا هيه الخلطبيس

شامي .... وين ها الألعوط هخي الصرماية يا أطل مازنيس

فلاح.... ياخي قوم يلعن ابو قرمه فرمة جدك تيس

سوداني ..... يابلاوي بديلك حتة نتفة نبوت

خلى لك دماغك فارج لي كي مزبوط

فلاح ..... والله أن ماكان فيها زوغان ..... كلتها بالصلا ع النبي فينو

دا العمر ماهوش بعزقة ...... ماتفط ياواد على اخر استيم

تركي  ...شقلاباظن بقلاباظن خبصن هرشن شو بيرهك أوتسن دورت

فلاح.... وقعت فى عرضك اعتق اخوك أحسن ركبي سابت

تركي.... جانم أفندم عقلن يوك

شامي... شو بتخمن يازلما وينك بتدشر هون يخرب بيتك

باقصف عمرك هايدي شو بيكون

فلاح.... بلا هايدي بلا مايدي جاك نص اردب طاعون

شامي.... شو داخلك إسرح لك خيو بحبة صابون

سوداني.... ماسكا جينا الناري كادوبا خيلا ليصة هيلا هبا

سكتر مكتر بكتر يابلادي فاسوخ يابلادي مرجان

تركي..... كمبيو اصناف أجناس أشكال موتن لار

خاطرتشن حرية تلقى لار لافو لفاتيلار

طبنجات سكينات موتينات لار

شامي...... من إيهن بتريد يا أزعر من هيكي التقويص

فلاح...... مايعجبنيش م اللستة دي حاجة بلا تهجيص

دا ابو كشكش ولو أنه واقع فى حيصن بيص

مايعيشى إلا حلنجي ولايموتشي إلا جعيص

سوداني.... مش سيبك لو كان يتنطط والا اتعفرت والا اتزفلط

فلاح ..... ماهي باينه من لبتها الفاتحة ولا الضالين آمين

يوناني..... لخبطة خومص مرزطه خومص كلم إنت فريه

موس سفته واخد مجنون كليفتي موليفتي موريه

تركي..... استاكر ياخبصات نجسات ياللا بسك عليه

يوناني..... آنستو ياخبيبي سرفتو

شامي..... إش حالو لو

فلاح..... لحد هنا واربط مادام حاينطم دولا

آدي اسمي وآدي ختمي أنا المجتول أدناه

أتعهد بجبولها موته على خيرة الله

لكن من حيث ليث مااعرفشي لااسبانيولي ولا تركى

فالبند الاول مايكونشي القاتل من غير جنسي

اغانى باللغه المصريه
اغانى سيد درويش
مصرنا وطننا سعدها أملنا

مصرنا وطننا سعدها أملنا

كلمات
مصرنا وطننا سعدها أملنا .. كلنا جميعا للوطن ضحية

أجمعت قلوبنا هلالنا وصليبنا.. أن تعيش مصر عيشة هنية
كيمو
عزك حياتنا .. ذلك مماتنا

يامصر بعدك .. مالناش سعادة

لولا اعتقادنا ... بوجود إلهنا .. كنا عبادنا .. النيل عبادة

مصرنا سعدنا.. أملنا .. كلنا جميعا للوطن ضحية

أجمعت قلوبنا.. هلالنا وصليبنا ... أن تعيش مصر عيشة هنية

حبك كفاية .. مالوش نهاية .. كله مزايا من فضل ربي

مهما قاسينا .. مفروض علينا .. موت المجاهد .. من غير ذنب

مصرنا وطننا سعدها أملنا .. كلنا جميعا للوطن ضحية

أجمعت قلوبنا هلالنا وصليبنا..... أن تعيش مصر عيشة هنية

روحنا فداكي .. مالناش سواكي .. ربك معاكي فى كل ساعة

وباتحادنا .. نبلغ مرادنا .. ويد الله مع الجماعة

مصرنا وطننا سعدها أملنا كلنا جميعا للوطن ضحية

أجمعت قلوبنا هلالنا وصليبنا.... أن تعيش مصر عيشة هنية

احنا غايتنا نرفع رايتنا .... أحرار خلقنا نأبي المذلة

ياعيشنا سعدا ......... يامتنا شهدا

لنحيا مصر امة مستقلة

اغانى وطنيه مصريه
اغانى باللغه المصريه
اغانى سيد درويش
الامام الاكبر

الإمام الاكبر دا لقب بياخده شيخ الازهر الشريف فى مصر. ابتدى اللقب دا بعد ظهور القانون رقم 103 لسنة 1961 م, المخصوصا بتطوير الازهر, بعد القانون دا بقى شيخ الازهر هو الإمام الاكبر فى مصر, وليه مركز و اهميه فى الدول الاسلاميه التانيه, و ليه الرأى فى كل حاجه ليها علاقه فى الشئون الدينيه و تفسير القران و العلوم الاسلاميه. شيخ الازهر او الامام الاكبر بقى بيتعين بقرار من رئيس الجمهوريه المصرى, بعدا ما يتم اختياره من مجمع البحوث الاسلاميه.

شوف 
شيوخ الأزهر

اسلام
شيوخ
القاب
الازهر
عيلة خان

عيلة خان او اسرة خان (صينى تقليدى: 漢朝; صينى متبسط: 汉朝; Pinyin: Hàn Cháo, نطق:  \خان تشاو\; انجليزى: Han Dynasty; 206 ق م—220 م) كانت تانى عيله ملكيه للصين, و كان قبلها عيلة تشين (Qin) (221—206 ق م). اسسها Liu Bang الزعيم المتمرد الفلاح, اتعرف بعد ما مات بانه الامبراطور Gaozu بتاع خان. حُكم عيلة خان وقف لفتره قليله من عيلة شين () (9–23 م) من الريجينت/الوصى السابقى Wang Mang. الفتره دى اللى ماكانش فيه عيله بتحكم فيها بتفصل فترة حان لفترتين: خان الغربيه (206 قم—9 م) و خان الشرقيه (25—220 م). بتتمد لأربع قرون, الفتره بتاعة عيلة خان بتعتبر عصر دهبى فى التاريخ الصينى. لحد انهارده, اغلب السلاله الصينيه بيقولو على نفسيهم ”خانيين“.

اللغه الصينى القديمه كانت هى اللغه اللى بيتكلموها وقتها. الاديان المنتشره كانت: تاويّه (انجليزى: Taoism) و كونفوشيوسيّه و الديانات الصينيه الفولكلوريه. العمله كانت: Wushu.

نوتات 

 
تاريخ الصين
عيلات مالكه
العوجه

العوجه هى مدينه عراقيه موجوده فى محافظة صلاح الدين شمال مدينة بغداد.

لنكات برانيه 

مدن العراق
معركة مجيدو

معركة مجيدو ، معركه تاريخيه مهمه خاضها الجيش المصرى بقيادة تحوتمس التالت.
فى السنه التانيه و العشرين من عهد تحوتمس التالت قام تحالف عسكرى ضد مصر بقيادة ملك قادش فى شمال سوريا ، بطبيعة الحال بتأييد ملك ميتانى. فى فترة الازمه دى حتشبسوت اتوفت و انفرد تحوتموس التالت بحكم مصر و لمدة كام شهر حضر الجيش لغاية ما بقى جاهز لخوض حرب ضد التحالف. اول حمله عملها تحوتمس التالت متسجله بالتفصيل على جدران معبد بناه فى الكرنك فى طيبه. طلع تحوتمس بالجيش على غزه و منها راح على ياهامى فى جنوب جبل كارميل و هناك قرر مفاجاءة اعداء مصر بهجوم على معسكراتهم فى مجيدو فى شمال شرق كارميل على بعد حوالى 20 كم من حيفا الحاليه. تحوتمس اختار طريق وعر وضيق عبر الجبال ماكانش متوقع من الاعادى و انقض عليهم بهجمه قاضيه و استولى الجيش المصرى على مجيدو بعد ما حاصرها تمن تشهر.

فى الحملات التانيه اللى ما اتسجلتش بالتفصيل قدر تحوتمس انه يستولى على قادش و على مدن تانيه فى منطقة وادى البقاع و استولى على الموانى الفينيقيه على البحر المتوسط و حولها لقواعد مصريه للامدادات.

انتصار الجيش المصرى فى معركة مجيدو مهد الطريق لتأسيس الامبراطوريه المصريه.

تاريخ مصر
معارك عسكريه
حروب
الامبرياليه اعلى مراحل الراسماليه

الإمبريالية اعلى مراحل الرأسمالية ( Империализм как высшая стадия капитализма) هو اسم كتاب الفه ڤلاديمير لينين. فى الكتاب لينين عمل تحليل للفتره التاريخيه اللى كانت بعد الحرب العالميه الاولى, حسب الماديه الجداليه ( dialectical materialism) بتاعت كارل ماركس, و قيام الدول المنتصره فى الحرب باستعمار الدول الخسرانه و قيامها باستعمار دول العالم التالت و تقسيم ثرواتها و اسواقها ما بينهم و فيه نقد للحاله الاجتماعيه فى البلاد اللى بتطبق الراسماليه, اتباع الماركسيه اللينينيه و اللينينيه بيشوفوا ان الكتاب دا من اهم اركان تيارهم السياسى و الفكرى. الكتاب بينتمى للكتب السياسيه و الاقتصاد السياسى.

كتب
شيوعيه
جامع القائد ابراهيم

"جامع القائد ابراهيم" او "جامع ابراهيم" , بيعتبر من اشهر الجوامع اللى فى اسكندريه و اشهرهم فى منطقة محطة الرمل. الجامع مشهور بمئذنته الطويله و التصميمه المميز, و كمان بصلاوات التراويح و التجهد فى شهر رمضان. الجامع اتبنى فى سنه 1948 و صممه المهندس المعمارى الايطالى اللى كان عايش فى مصر ماريو روسى ,اللى كان كبير المهندسيين فى وزارة الاوقاف المصريه, و اتبنى فى الذكرى المئويه لوفاة ابراهيم باشا ابن محمد على باشا و اتجدد فى عهد الملك فؤاد الاول. الجامع بيعتبر من اشهر الجوامع فى اسكندريه مع جامع المرسى ابو العباس

جوامع مصر
اسكندريه
جامع
معابد
اسلام
جوامع
مبانى عباده
مساجد
اقتصاد عدم التدخل

اقتصاد عدم التدخل منقوله عن تعبير الفرنساوى Laissez-faire (), اللى معناه "خلى الامور لوحدها". فى الاقتصاد المصطلح دا بيدعوا ان الحكومه ملهاش دعوة بالتجارة و المفروض متدخلش فى القرارات بتاعتها و لا فى الاقتصاد, الا فى الضروره القصوى. المبدأ دا مبدىء راسمالى بتدعمه الليبراليه كلاسيكيه, و بترفضه جامد الليبراليه الاشتراكيه, اللى بيئيدوا النظام الاقتصادى دا بيشوفوا ان الدولة اللما مبتدخلش فى السوق و قرارتها, الاقتصاد حيتحسن و حيظبط نفسه بنفسه و ان الملكيه الفرديه الخاصه المطلقه بتعتبر عندهم جزء من الحرية الشخصيه.

شوف كمان 

 اقتصاد السوق الحر
 اقتصاد مختلط
 اقتصاد شمولى

ايديولوجيات اقتصاديه
مصطلحات اقتصاديه
ليبراليه كلاسيكيه
كاماسوترا

الكاماسوترا (   Kamasutra) بيعتبر اهم كتاب هندى لتعليم فن ممارسة الجنس و الاوضاع الجنسيه. الف الكتاب مالاناجا فاسيايانا (Mallanāga Vātsyāyana) فى القرن الرابع باللغه السنسكريتى. بيتكون الكتاب من اربعين فصل فى سبع اجزاء. الكتاب كان فى الاصل للمتجوزين الجداد عشان يكتشفو بعض و يتمتعو عن طريق الممارسه الجنسيه من بعض. الكتاب بيعلم الراجل ازاى يرضى الست وقت الممارسه الجنسيه عشان تتبسط و ترضى عنه. كتاب كاماسوترا كتاب مشهور و فيه رسومات بتوضح الاوضاع الجنسيه و اترجم للغات كتيره. الكتاب ما بيعتبرش الكتاب الوحيد اللى اتكتب زمان فى الموضوع ده فمثل فيه كتاب للمؤرخ و الامام المشهور جلال الدين السيوطى (1445-1505) اسمه " نواضر الايك فى معرفة النيك " حكى فيه هو كمان عن الممارسه و الاوضاع الجنسيه و استخدم فيه كلمات صريحه.

جنس
كتب
فلوس

"الفلوس" بيعرفها الاقتصاديين بانها اى حاجه مقبوله قبول سنة من الكل عشان يتدفع بيها الديون و شرا السلع او الخدمات اللى الانسان بيحتاجها او عشان يسدد الديون اللى عليه, يعنى اى حاجه ليها قبول عند كل افراد المجتمع تستخدم كوسيلة فى تبادل السلع او الخدمات بتعتبر فلوس. الفلوس بتعتبر ظاهرة اجتماعيه, كونها جزء اساسى و مهم فى النشاط الاقتصادى و التجارى, اللى هو نشاط اجتماعى.

امثله 
 جنيه مصرى (هيا الفلوس اللى بيستخدموها الناس فى مصر)
 دولار أمريكى (هى الفلوس اللى بتستخدم فى امريكا ودول كثير و قيمتها عاليه جدا )
 يورو (هى الفلوس اللى تستخدم فى بعض دول الاتحاد الاوروبى و قيمتها عاليه جدا)
 ريال السعودي (هيا الفلوس اللى يستخدموها الناس فى المملكه العربيه السعوديه)
 جنيه استيرلينى (الفلوس اللي بيستخدموها فى انجلترا العظمى)

لينكات برانيه

مصادر 

اقتصاد
محاسبه
مضيق تيران

مضيق تيران هو ممر مائى عرضه 4,50 كم , المضيق مابين شبه جزيرة سينا و شبه الجزيرة العربيه. المضيق بيفصل خليج العقبه عن البحر الاحمر. فى الممر المائى دا فيه جزيرتين مصريتين جزيرة تيران و جزيرة صنافير. القى جمال عبد الناصر خطابا قال فيه تيران مصرية . المضيق اتقفل بأوامر من جمال عبد الناصر فى سنة 1967 و بكدا دخلت مصر فى حرب 67

مضايق
ليستة رؤسا وزارة مصر



الوزاره 

رؤساء وزرا مصريين
رؤسا وزارة مصر
عاطف صدقى

عاطف محمد نجيب صدقى (30 اغسطس 1930 - 25 فبراير 2005) كان رئيس وزرا مصر من مواليد محافظة القليوبيه. مسك رئاسة الوزراة فى فترة ما بين سنة 1986 و لحد 1996. اتعرض لمحاولة اغتيال على ايد مجموعة من جماعة الجهاد الاسلامى المتطرفه و نجا من محاولة الاغتيال.

مواليد 1930
وفيات 2005
رؤساء وزرا مصريين
قانونيين مصريين
اكاديميين مصريين
سياسيين من الحزب الوطنى الديمقراطى
قليوبيين
ناس من طوخ
متعلمين فى جامعة پاريس
متعلمين فى جامعة القاهره
على لطفى

على لطفى محمود(6 اكتوبر 1935 - 27 مايو 2018) مسك منصب رئيس وزرا مصر فى الفترة من 4 سبتمبر 1985 لحد 9 نوفمبر 1986

مواليد 1935
وفيات 2018
اقتصاديين مصريين
رؤساء وزرا مصريين
وزراء ماليه مصريين
برلمانيين مصريين
سياسيين مصريين
اكاديميين مصريين
خريجين جامعه عين شمس
سياسيين من الحزب الوطنى الديمقراطى
فيوميه
عدلى يكن

عدلى باشا يكن (24 يناير1864-22 اكتوبر 1933) كان رئيس وزارة مصر تلات مرات. اتولد فى مصر و اتعلم فى المدرسة الألمانية والفرير والجزويت ومدرسة مارسيل, فأتقن اللغة الفرنسية كمان اتعلَّم فى فرنسا , شكل وزارته الاولانيه فى (16 مارس 1921 و فضلت لحد 24 ديسمبر 1921) و .كان وزير المعارف ( وزير التعليم) و مسك مناصب تانيه مهمة فى حياته. اسس كمان حزب الاحرار الدستوريين فى اكتوبر سنة 1922 . مات فى باريس سنة 1933.

وزراته 

 الوزاره الاولانيه: (16 مارس 1921- 24 ديسمبر 1921)
 الوزاره التانيه : (7 يونيه 1926- 21 ابريل 1927) , كان وزير الداخليه فيها كمان
 الوزاره التالته : (3 اكتوبر 1929- الاول يناير 1930)

مواليد 1864
وفيات 1933
رؤساء وزرا مصريين
وزراء داخليه مصريين
وزراء خارجيه مصريين
وزراء تعليم مصريين
رئيس البرلمان المصرى
برلمانيين مصريين
سياسيين مصريين
مصريين اتراك
مصريين البانيين
انقلاب

الانقلاب (فرنساوى و انجليزى: Coup d'état, نطق فرنساوى: ; تسميات تانيه فى الانجليزى: coup, putsch, overthrow), هو تغيير نظام الحكم بالعافيه , غصب عن الحكومه و حكم الدولة اللى موجوده و تسليم الحكم لناس بديله.

فيه انواع للانقلاب لو الشعب او جهات سياسيه بتئيد الشعب او جزء منه لحد بتتسمى ثورة. اغلب الانقلابات بتبكون عسكرية و بيعملها شخص او مجموعة معينه بتجمعهم اهداف معينه و محدده, و بيكونوا جوه مؤسسه الحكم نفسها سواء كانت جهة سياسيه او عسكريه. الانقلاب انواع فيه انقلاب ابيض هو الانقلاب السلمى بدون نقطة دم فى محاولة الاستيلاء على السطله فى البلد.

اصل الكلمه 
اصل كلمة انقلاب

بيان رقم واحد 
اللى بيتزعمو الانقلاب غالبا بيذيعوا بيان معروف بالبيان رقم واحد, اللى فيه بيشرحوا ليه قاموا بالانقلاب , غالبا مش بيسخدموا اللفظ دا و بيسموها ثوره, و ايه اهدافهم المعلنه و هما مين اصلا.

مصادر 

انقلابات
مصطلحات سياسيه
بيان رقم واحد

البيان رقم واحد هو البيان الاول اللى يعلن فيه قادة الانقلاب انهم استولوا على السلطة, و هذا ما يميز الانقلاب عن الثورة, لان الثورة تكون فى العلن ،اما الانقلاب فيكون مفجأة و فى السر تحت لواء جهات معينة .في البيان رقم واحد ياتي لشرح اسبابه لاجل استعطاف الناس والشعب و كسب ثقتهم لحد لا يتم شن انقلاب تانى ضدهم .
غالبا يتم تحاشي ذكر كلمة انقلاب فى الاعلان و يزين على اساس انه ثورة او وثبة او انتفاضة او اى تعبير يعبر على ان هذه ارادة الشعب او جزء منه. من البيانات رقم واحد المشهورة هو البيان اللى ذاعه انور السادات بعد انقلاب 52

مصطلحات سياسيه
انقلابات
شباب هيتلر

شباب هيتلر , (المانى: Hitler-Jugend) ، (بالانجليزى: Hitler Youth), كانت منظمة شبه عسكريه تابعة للحزب النازى شعارها " الدم و الشرف". ظهرت المنظمه دى للشباب و بتعتبر المنظمة التانيه للحزب النازى بعد شعبه العاصفه, المنظمة دى كانت بتشجع و بتعلم الشباب افكار النازيه بتاعة هيتلر و بتعملهم غسيل مخ و بتخليهم يقتنعوا بيها و بتقدم ليهم انشطه كتيره مختلفه. المنظمة كانت موجوده من 1922 لحد 1945 و سقوط المانيا النازيه.الانضمام لمنظمة شباب هيتلر كانت اختياريه ع الورق ، و كانو مندوبين المنظمه بيزورو البيوت لاقناع الشبان على الانضمام ، لكن فى حالة لو الشاب رفض ينضم كان بيتم طرده بعد كده من المدرسه بتلفيق سبب او تانى و اضطهاد ابوه فى الشغل و طرده و كانت الاسره كلها بتضيع. وصل عدد المنضمين لشباب هيتلر حوالى 2.3 مليون فى سنة 1933. كان ليهم دور كبير فى ليلة الكريستال. المنظمة كانت متقسمه اقسام حسب السن و كان فيه قسم مخصوص للبنات. رئيس المنظمة دى كان بالدور ڤون شيراخ.

شوف كمان 
 المانيا النازيه
 جيستابو
 وحدات النخبه النازيه (س.س)
 هيتلر

المانيا النازيه
نازيه
انقلاب بير هول

انقلاب بير هول ( Hitlerputsch;  Beer Hall Putsch) كانت محاولة انقلاب فاشله اتعملت بقيادة الحزب النازى و هيتلر عشان يستولوا على السلطه و يسطير على بافاريا فى جمهورية فايمار
, الحركة ابتدت يوم 8 نوفمبر بليل و استمرت لحد ظهر النهارده التانى فى 9 نوفمبر من سنة 1923, هيتلر حب انه يستخدم اسم الجنرال اريش لودندورف اللى ضمه معاهم فى الانقلاب عشان يستغل اسمه المعروف عشان الناس تئييد الانقلاب. بس الانقلاب فشل و اتقبض على هيتلر و اتحاكم و اتسجن لفتره و بعدين افرج عنه, بعد ما شعبيته و افكاره زادت و انتشرت جامد فى المانيا.

البداية 

فى 8 نوفمبر سنة 1923, اقتحم هيتلر و وحدات النخبه النازيه (س.س), التابعه للحزب النازى اجتماع سياسى فى Bürgerbräukeller, واحد من الاندية المشهورة فى جنوب المانيا و كان بتحصل فيه اجتماعات و مناقشات بتناقش الاوضاع السياسيه و الاجتماعيه و الافكار فى المانيا. اعلن هيتلر انه شكل حكومه جديده بمساعدة وتائيد الجنرال لودندورف. وطلب, تحت تهديد السلاح, كل الموجودين انهم يدعموه و يساعدوه فى اطاحة بالحكومة الموجوده.بس فيه عدد من الموجودين سحبوا تأيدهم لهيتلر خصوصا المعارضيين ليه و للحزب النازى و اول ما جيت لهم فرصه انهم يمشوا من النادى راحوا بلغوا السلطات و الحكومه بخطة الانقلاب. فى يوم 9 نوفمبر نظم هيتلر و الحزب النازى مسيرة اتسمت ب "مسيرة برلين" من النادى لحد وزارة الحرب البافريه عشان يطيحوا بالحكومه و يكونوا حكومتهم, بس السلطات كانت عاملها حسابها و مستعده بسبب المعلومات اللى وصلت ليهم من المعارضين بتوع هيتلر اللى عرفوا يهربوا من مقر النادى. حصلت اشتبكات بين اعضاء الحزب النازى و الحكومه و وخلصت بمقتل 19 واحد من الحزب النازى و 4 من قوات البافاريه و بتفكيك المسيره و المظاهرة.

محاكمة هيتلر 
بعد ما الانقلاب فشل هرب هيتلر على بيت إرنست هانفشتينجل, عضو مهم فى الحزب النازى, وفكر فى الانتحار, بس اتقبض عليه و اتحول للمحاكمة بتهمة الخيانه العظمى. حصلت محاكمة لعدد من اللى اتورطوا فى الانقلاب اولهم هيتلر وابتدت فى 26 فبراير من سنة 1924. هيتلر دافع عن نفسه و استغل قدرته على الخطابة و الكلام و اتكلم عن القومية الالمانيه و انه بيحلم ان المانيا تعود قوية زى الاول و انه مذنب لو حب المانيا و المحاولة لتحسين الوضع تعتبر جريمة. دفاع هيتلر عن نفسه ائثر على القاضى و اللى كانو حاضريين و بيتابعوا المحاكمة, واتحكم على هيتلر بالسجن خمس سنين, و تعتبر فترة بسيطه جدا للتهمة الموجهة ليه. دفاع هيلتر عن نفسه زود المعجابين به و بافكاره و انضم عدد كبير منهم للحزب النازى. اتسجن هيتلر فى سجن لاندسبرج, الحراس هناك كانو معجبيين به و بيعاملوا معاملة خاصه و كويسه جدا و مش بيمنعوا عنه حاجه و كانو بيجيبوا ليه جوابات من المعجبين لحد عنده. بعد اقل من سنة من فترة الحبس, جاه قرار بالعفو عنه من المحكمة البافارية العليا, و خرج من السجن و شعبيته جامده فى كل المانيا و اعضاء الحزب زادوا جامد, بعد ما مسك السلطه اعتبر اللى ماتوا فى محاولة الانقلاب الفاشله شهدا و ابطال.

المانيا النازيه
انقلابات
وكر الديب

وكر الديب او جحر الديب , كان اسم مقر هيتلر فى وقت الحرب العالميه التانيه , ومنه أدار المعارك الحربيه فى الحرب و طلع قرارته السياسيه. هيتلر خلى المقر دا مقره الرسمى من 23  يونيه من سنة 1941 , لما الحرب العالميه جامدت, المقر كان متئمن جامد و عليه حراسه كبيره جدا . المقر مكانه على مسافة 5 كم شرق مدينة رستنبورج ، فى غابة من غابات بروسيا الشرقيه.

المانيا النازيه
الحرب العالميه التانيه
ويلهم فريك

فلهيلم فريك (المانى: Wilhelm Frick) (اتولد 12 مارس 1877 - مات 16 اكتوبر 1946) كان سياسى نازى و واحد من القيادات المهمة فى الحزب النازى , مسك منصب وزير الداخليه فى المانيا النازيه من سنة 1933 لحد سنة 1943. بعد ما خلصت الحرب العالميه التانيه اتحاكم فى محاكم نورنبيرج و اتحكم عليه بالاعدام.

مراجع 

مواليد 1877
وفيات 1946
محامين المان
سياسيين المان
نازيين
مجرمين المان
ادينو بجرايم ضد البشريه
جامعة كامبريدج

جامعة كامبريدچ ( University of Cambridge) هى جامعه ف انجلترا

تاريخ 
جامعة كامبريدچ اتأسست سنة 1209و بتعتبر تانى اقدم فى العالم العلوم فيها بتدرس بالانجليزى,

مكان 
جامعة كامبريدچ فى مدينة كامبريدچ، فى المملكه المتحده.

مكانتها 
جامعة كامبريدچ بتعتبر من اكتر الجامعات المميزه فى العالم. وهى عضو فى مجموعة راسل للجامعات , ودايما بتبقى ما بين المركز الاول و المركز التانى مع جامعة اوكسفورد.

خريجين 
خريجين جامعة كامبريدچ اللى اخدوا جايزة نوبل وصلو ل87 من سنة 2010. الجامعة اتخرج منها علما و مشاهير كتار زى ايزاك نيوتن و چيمس ماكسويل و تشارلز داروين و فرانسيس بيكون.

الكليات 

  Christ's كلية المسيح كامبريدج
  Churchill
  Clare كلير كوليدچ كامبريدج
  Clare Hall
  Corpus Christi
  Darwin
  Downing
  Emmanuel
  Fitzwilliam
  Girton
  Gonville & Caius
  Homerton
  Hughes Hall
  Jesus
  King's كينجز كوليدچ كامبريدج
  Lucy Cavendish
  Magdalene
  Murray Edwards
  Newnham
  Pembroke
  Peterhouse
  Queens'
  Robinson
  Selwyn
  Sidney Sussex
  St Catharine's
  St Edmund's
  St John's كلية سانت جونز كامبريدج
  Trinity ترينيتى كوليدچ (كامبريدج)
  Trinity Hall ترينيتى هول كامبريدج
  Wolfson

لينكات خارجيه 

 موقع جامعة كامبريدچ الرسمى
 اتحاد طلبة جامعة كمبريدچ
 اتحاد خريجى جامعة كمبريدچ

شوف كمان 
 اوكسبريدچ
 جامعة اوكسفورد
 مجموعة راسل للجامعات

مصادر 

 
جامعات انجلترا
مجموعة راسل للجامعات
جامعات
جامعات المملكه المتحده
متعلمين فى جامعة كامبريدج
منظمات النفس

مشتقات الافدرين زى الافدرين الاسم التجارى افدرين سلفات حقن
 منشطات بتفتح الانابيب التنفسية بس مش بتعرف تختار مابين اللى يوسع الشعب و اللى يزود ضربات القلب زى:
 ايزوبرينالين ايزوبريل أمبولات او ميدهيلر بخاخ و
 اورسيبرينالين زى الاقراص و الشرب و البخاخة اللى موجوده باالاسم التجارى "أللوبينت" من انتاج بورينجر.
 منشطات بتعرف تختار انها تفتح الانابيب التنفسية فتوسع الشعب بس من غير ما تزود ضربات القلب
 سالبيوتامول زى الاقراص و الشرب و البخاخة اللى موجوده باسامى تجارية كتير "فنتولين" من انتاج جلاكسو سميث كلاين، او طويلة المفعول زى "أكتيفنت اس ار".

سالبيوتامول طويل المفعول بينزل الدهون و يزود حجم العضلات علشان كده اللجنة الاوليمبية منعت الرياضيين انهم يستخدموه لكن اللى عندهم ازمات ربو و لازم يستخدموه بيستخدموا البخاخة تحت اشراف دكاترة اللجنة الاوليمبية و ملاحظتهم.

 فينوترول
 بامبيترول
 فورميترول
 هيكسوبرينالين
 تيربيوتالين

الوحيد اللى ممكن يستخدم بأمان عند الحوامل موجود بالاسم التجارى بريكانيل على شكل اقراص و شرب و بخاخة و باسم سبيريفا بخاخ

 مشتقات الزانثين (خلاصة الشاى و القهوة)

زى الامينوفيللين آسيفيللين ثيوفيللين

طب
ليلة الكريستال

ليلة الكريستال او "ليلة الئزاز المكسور" (المانى :Kristallnacht, اللى معناها ليلة الكريستال) مصطلح بيستخدم للإشاره لأحداث التخريب و الهجوم المنظمه على اليهود فى المانيا النازيه و النمسا.قام بيها النازيين و الحزب النازى , و كان رد النازيين على اغتيال الديبلوماسى النازى ارنست فوم راس فى باريس على ايد واحد بولندى -المانى يهودى اسمه هيرشل جرينزبان.الهجمات قامت من 9 نوفمبر و فضلت لحد 10 نوفمبر 1938. اتسمت الاحداث دى بالاسم دا من كتر الازاز المكسور اللى حصل فيها , المحلات و المصانع و البيوت اللى اصحبها يهود اتكسرت و اتنهبت و اتقتل 91 يهودى و اتقبض على حوالى 25000 ل30000 يهودى و اترحلوا على معسكرات الاعتقال و منها بعدين على معسكرات الابادة. المنفذين الاساسيين للاحداث دى و اللى نظموها كانو الجيستابو و شباب هيتلر و وحدات النخبه النازيه (س.س). مؤرخيين كتير بيقولوا ان تنفيذ الحل الاخير لهيتلر ابتدا من بعد الليلة دى.

نازيه
تطرف
المانيا النازيه
ارنست ڤوم راس

ارنست ڤوم راس ( 3 يونيه - 9 نوفمبر 1938) كان ديبلوماسى المانى و عضو فى الحزب النازى. كان ديبلوماسى المانى فى فرنسا , فى وقت المانيا النازيه, اتقتل فى فرنسا على ايد واحد بولندى-المانى يهودى اسمه هيرشل جرينزبان فى باريس.انتقم النازيين لموته بليلة الكريستال.

مواليد 1909
وفيات 1938
نازيين
بالدور فون شيراخ

بالدور ڤون شيراخ Baldur von Schirach ( برلين ، 9 مايو 1907 - كروڤ ، 8 اغسطس 1974) المانى كان من القاده النازيين و رئيس منظمة شباب هيتلر, استسلم سنة 1945 بعد سقوط النازى و اتحاكم كمجرم حرب فى محكمة نورنبيرج و فى المحاكمه ادان هيتلر و قال انه ما كانش يعرف حاجه عن معسكرات الاباده و قدم حاجات تثبت انه اعترض على المعامله الغير انسانيه لليهود وقت حكم النازى فاتحكم عليه فى 1 اكتوبر 1946 بعشرين سنه سجن بعد ما اتثبتت عليه جريمته ضد الانسانيه بسبب ترحيله ليهود من ڤيينا لمعسكرات الاباده الجماعيه. قضى فترة السجن فى سجن سباندو و طلقته مراته سنة 1946 و هو فى السجن ، و اطلق سراحه فى 30 سبتمبر سنة 1966 و عاش فى عزله فى جنوب المانيا و كتب مذكراته " أمنت بهتلر Ich glaubte an Hitler ". اتوفى فى كروڤ فى 8 اغسطس 1974.

مصادر 

مواليد 1907
وفيات 1974
عسكريين المان
مجرمين المان
نازيين
ڤون شيراخ
مواليد فى بيرلين
ابتزاز سياسى

الإبتزاز السياسى Political Coercion ، زى الابتزاز العادى بين الاشخاص هو محاولة الحصول على حاجه بطريقه مش شرعيه عن طريق التهديد و الوعيد. فى السياسه ممكن دول او منظمات تستخدم الابتزاز ضد دوله تانيه لتحقيق اهدافها. زى مثلاً ابتزاز مصر بمفهوم العروبه او الدين عشان تجبر على تحقيق هدف لدوله او منظمه تانيه مش قادره تحل مشكلتها بنفسها او لتوريطها فى مشكله لفايدة المبتز او لمنعها من بيع بضاعه معينه المبتز عايز يبيعها. الپروپاجاندا و الإعتداء اللفظى او المادى من اسل

ليبراليه
سياسه
مصطلحات
فلسفه سياسيه
محكمة نورنبيرج

محكمة نورنبيرج او محاكم نورنبيرج, بتعتبر اشهر محكمة فى التاريخ الحديث. اتشكلت بعد سقوط المانيا النازيه و انتصار الحلفا فى الحرب العالميه التانيه و اتشكلت عشان تحاكم القاده النازيين بتهمة انهم مجرمين حرب و انهم ارتكبوا جرايم ضد البشريه. المحكمة اتقسمت فترتين, اول فتره, كانت لمحاكمة للى اعتبروهم مجرمين حرب, و الفتره التانيه, للى عملوا تجارب طبيه على البشر و عذبوهم. اول جلسه كانت فى 20 نوفمبر سنة 1945. الحلفا عملوا المحاكمات دى لمحاكمة المتورطين بالمدابح و الهلوكوست و معسكرات الاعتقال للمدنيين , و عدم توفير فى المعتقلات دى اقل الحقوق الانسانيه. فضلت المحاكمات دى شغالة لحد 1 اكتوبر 1946. فى المحاكمات دى اتحاكم حوالى 200 واحد من قادة الحزب النازى و المانيا النازيه و 1600 واحد تانيين ليهم علاقه و متورطين فى القضايا.

المحاكمة 
اتوجهت للمتهمين الاربع اتهامات دول:

 المشاركه او التخطيط ضد السلام
 التحريض على حرب و جرايم ضد السلام
 انهم ارتكبوا جرايم حرب
 انهم ارتكبوا جريام ضد البشريه

ال24 متهم دول, اتوجهت ليهم التهم الاربعه دول, لو كان مدان بالتهمة دى حيترمز له بحرف "م" لو مش متوجه ليه التهمة حيرمز ليه بحرف "ب" لو اتوجهت ليه التهمة حيرمز ليه بحرف "ا".

نازيه
ادينو بجرايم ضد البشريه
حق التصويت

حق التصويت هو حق من الحقوق المدنيه. هو الحق المواطن و الفرد انه يشارك فى الانتخابات و انه يتخار اللى بيمثله فى البرلمان و رئيس الجمهورية و ساعات فى بلاد رئيس الوزراه. البلاد الديموقراطيه بتهتم جامد بحق التصويت و بتديه لكل مواطن فى الدولة و بيعتبر حق التصويت سلاح مهم و جامد فى ايد المواطنين لانهم ممكن يشيلوا حكومه و يغيروا سياسه الدولة حسب الحزب او الافراد اللى انتخبوهم.

حقوق الانسان
حقوق
ليبراليه
حقوق مدنيه
منظمات اجراميه

الجريمه المنظمه او المنظمه الاجراميه بتتكون من مجموعات اجراميه بيكون ليها زعيم واحد او مجموعه زعما , الكل بيسمع كلامه. المنظمات الاجراميه بيبقى ليها نشاط متعدد و بيختلف من منظمة للتانيه, و بيقوموا بجرايم زى السرقه و التزوير و القتل و الابتزاز و الخطف و تجارة المخدرات و السلاح و جرايم تانيه بيعاقب عليها القانون و الدوله. من اشهر المنظمات دى : منظمة عصابات المافيا و و منظمة عصابات الياكوزا.

اقرأ أيضاً 
 فساد سياسى

جريمه
محمد عبد العاطى

محمد عبد العاطى عطيه شرف،  ( قرية شيبة قش ، منيا القمح ، الشرقيه ، 15 ديسمبر 1950 - 9 ديسمبر 2001 ) ، رقيب مجند دفعه مصرى عادى فى الجيش المصرى شارك فى حرب اكتوبر سنة 1973 و اتلقب بـ " صياد الدبابات ". مع انه كان مجرد عسكرى مجند من قريه مصريه بسيطه اتسجل اسمه فى الموسوعات العسكريه كأشهر صياد دبابات فى العالم.

فى حرب اكتوبر ظهرت اسامى عساكر مصريين عاديين اشتهرو جنب القواد العسكريين الكبار و كان من اشهرهم محمد عبدالعاطى اللى اشتهر بلقب " صياد الدبابات " لإنه قدر لوحده انه يدمر 23 دبابه اسرائيليه و تلت مدرعات وبكده ضرب رقم قياسى فى براعة و دقة التنشين و بقى اسطوره بين العسكر المصرى.

نال وسام نجمة سيناء من الدرجه التانيه.

مواليد 1950
وفيات 2001
عسكريين مصريين
مصريين شاركوا فى حرب اكتوبر
شراقوه
ناس من منيا القمح
جيوفانى الفونسو بوريلى

جيوفانى الفونسو بوريلى (بالطليانى:Giovanni Alfonso Borelli) (مواليد:28 يناير 1608 - وفيات : 31 ديسمبر 1679) ، كان عالم طليانى من عصر النهضه متعدد الاهتمامات و المواهب غطى بابحاثه و اكتشافاته مجالات علميه كتيره زى الفيسيولوجيا و الرياضيات و الطب و الفلك.من اهم الاكتشافات اللى عملها بوريلى تفسيره لانقباض العضلات و وظايف تانيه فى جسم الانسان بناء على قوانين الميكانيكا (الاستاتيكا و الديناميكا) من غير الحاجه لقوى غيبيه تانيه.

حياته 
اتولد بوريلى فى مدينة بيسا فى سيسيليا ، ايطاليا .اتعرف سنة 1640 على جاليليو جاليلى فى فلورينسا و كان ليه تأثير كبير عليه و على نظرته لتطبيق الطريقه العلميه فى ابحاثه. و اتعين استاذ للرياضيات فى ميسينا سنة 1649 و استمر يدرس علم التشريح (الاناتوميا) و علم الفيسيولوجيا.رجع لبيسا تانى سنة 1656 و درس فى جامعتها. فى بيسا اتقابل مع عالم الاناتوميا الكبير مارتشيلو مالبيجى و دخلو سوا كأعضاء فى واحده من اهم الجمعيات العلميه فى الوقت دا (اكاديميا ديل اسبيريمنتو - (Accademia dell'esperimento) و اللى كان من اكبر اهتماماتها شرح و نشر الطرق التجريبيه للعلما.من فى عضويته فى الجمعيه دى و صداقته القويه لمالبيجى ، عمل اهم الاكتشافات اللى حطت حجر الاساس لعم جديد اسمه البيوميكانيكا و اللى بيفسر البيولوجيا على اسس ميكانيكيه . من بيسانقل لميسينا سنة 1667 و قعد هناك فتره قصيره اتهموه فيها بتدبير مؤامره سياسيه و اضطر يطلع من هناك على روما سنة 1674 و عمل هناك ابحاثه و دراساته و نشر كتبه تحت حماية كريستينا ملكة السويد لانه ما كانش يقدر ينشر كتاباته العلميه من غير ما يتعرض للقهر من الكنيسه الكاتوليكيه و السلطات التانيه المتحالفه معاها زى ما عملت مع زميله جليليو جاليلى.
من اهم كتبه كتاب اسمه (De Motu Animalium (1680–1681 يعنى عن حركة الحيوانات و اللى شرح فيه الحركه بتاعة الحيوانات بالاعتماد على قوانين الميكانيكا.
الف بوريلى عدد كبير من الكتب المهمه التانيه فى مجالى الفلك.

كتاباته 

 De Motu Animalium (1680 - 1681)
 Della cagioni delle febbri maligne (Pisa, 1658)
 Euclides Restitutus (Pisa, 1658)
 Apollonii Pergaei Conicorum, libri v., vi. et vii (Florence, 1661)
 Theoricae Mediceorum planetarum ex causis physicis deductae (Florence, 1666)
 De vi percussionis (Bologna, 1667)
 Meteorologia Aetnea (Reggio, 1669)
 De motionibus naturalibus a gravitate pendentibus (Bologna, 1670).

مواليد 1608
وفيات 1679
علما رياضيات طليان
اطبا طليان
اطباء عصر النهضه
البرت سبير

[[ملف:Albert-Speer-72-929.jpg|تصغير|البرت سپير فى محكمة نورنبيرج
البرت سپير (Albert Speer) , (اتولد يوم 19 مارس سنة 1905 فى مانهايم و مات يوم 1 1 سبتمبر 1981 فى لندن).كان مهندس و سياسى المانى فى المانيا النازيه. مسك منصب وزير التسليح من سنة 1942 و كان مشار لهيتلر. انضم للحزب النازى فى سنة 1931 و كان مسئول عن تصميم ديكورات مقرات الحزب و صمم نصب تذكارى عشان يعمل پروپاجاندا للحزب و لافكاره النازيه و لهيتلر. سپير فى وقت الحرب العالميه التانيه زود انتاج السلاح جامد و استخدم اسرى الحرب كعبيد عشان يشتغلوا فى مصانع السلاح.كان من اللى اتحاكموا فى محكمة نورنبيرج , و اعترف انه استخدم اسرى الحرب كعبيد و اتحكم عليه بعشرين سنة سجن.

مصادر 

مواليد 1905
وفيات 1981
سياسيين المان
نازيين
مجرمين المان
ادينو بجرايم ضد البشريه
چوزيف مولر

چوزيف مولير Joseph Müller (اتولد 19 اغسطس 1894 - اتوفى 11 سبتمبر 1944) كان قسيس المانى و معارض للنظام النازى, اتقبض عليه بعد ما كان بينتقد النظام فى المانيا النازيه و افكار هيتلر النازيه و بعد ما قال نكته بتتريق على النظام و حال البلد. اتحاكم فى محكمة الشعب فى برلين, اللى كان عملها النازيين عشان يحاكموا المعارضين ليهم و اتحكم عليه بالاعدام بالمقصله. و اتنفذ حكم الاعدام فى سجن براندينبورج-جوردين Brandenburg-Görden. قبل ما يعدموه حطوا صورة لهيتلر على جنب و صورة هيرمان جورينج , رئيس الجيستاپو على الناحية التانيه عند وشه, فقالهم " دلوقتى ممكن اموت زى المسيح و بين اتنين مجرمين". فى ذكرى موته فى كل سنه بيتدق جرس الكنيسه اللى كان بيوعظ فيها فى قرية جروس دونجن كتكريم ليه.

مواليد 1894
وفيات 1944
ضحايا القهر
المانيا النازيه
راتكو ملاديتش

راتكو ملاديتش انجليزى ( Ratko Mladić) جنرال صربى اتولد سنة1942, شارك فى المدابح اللى اتعملت فى البوسنه و الهرسكو مطلوب للمحاكمه عشان ارتكب جرايم ضد البشريه. بيعتبر مطلوب للعداله و هربان من سنة 1995. امريكا عارضه 5 مليون دولار للى يساعد او يقول معلومة تساعد على القبض عليه, فى نفس الوقت حكومة صيربيا عارضه مليون يورو لاى معلومات عنه.

مواليد 1942
عسكريين صيرب
منتقدين للاسلام
ادينو بجرايم ضد البشريه
راس مال

راس المال مصطلح اقتصادى بيقصد بيه الفلوس و المواد و الادوات اللازمه عشان يتعمل اى مشروع تجارى او اقتصادى و يكون الهدف الاساسى من المشروع دا بيبقى غالبا عشان تحقيق ارباح.

راس المال بيتقسم لتلت انواع رئيسيه.

 راس المال الثابت : هى المواد اللى مش بتتغير ولا بتدخل فى عمليات الاستهلاك او الانتاج,زى الارض و المبانى و المكن و الطاقه.
 راس المال المتحرك : هى المواد و السلع اللى بتستخدم فى الانتاج و ليها قيمه مباشره فى قيمة السلعه اللى بتنتج و بتتباع بعد كدا زى المواد الخام اللى حتتصنع بعدين و الايدى العامله.
 راس المال الكلى: هو قيمة راس المال الثابت و المتحرك و بيتكون من كل حاجه ليها علاقه بالمشروع اللى حيتعمل. امثلا (مواد خام, ايدى عامله, ارض, محل, فلوس ...)
 تعلم كل المصطلحات المتعلقة بادارة الاعمال فى مجلّة اعمال  .

اقتصاد
مصطلحات اقتصاديه
محاسبه
راس المال الثابت

راس المال الثابت (Fixed Capital)، و هو الجزء من راس المال اللى متخصص فى كل وسائل الانتاج و بيتكون من المبانى و المكن و الاجهزه و التجهيزات و الارض و كل حاجه بتساعد على تطليع السلع او الانتاج.

مصطلحات اقتصاديه
كورياكسكى

كورياكسكى او كورياكسكايا سوبكا (بالروسى:Коря́кская со́пка) هو بركان نشيط فى شبه جزيرة كامتشاتكا فى اقصى شرق روسيا و بيعتبر واحد من انشط و اعلى البراكين فى العالم كله.
من سنة 1700 لحد انهارده ثار البركان حوالى 50 مره و اول مره يثور فيها البركان فى التاريخ الحديث كان سنة 1890 و تانى مره ثار فيها كان سنة 1926 بس دى كان ثوره عمرها قصير و بعدها خمد البركان لحد سنة 1956 لما ثار بقوه اكتر من اى مره قبل كدا و استمرت لحد 1957.

يوم 29 ديسمبر 2008 ثار البركان بقوه مهوله ووصل ارتفاع الرماد بتاعه لعلو 20,000 قدم و دى كان اكبر ثوره تحصل له فى ال3500 سنه اللى فاتو.
بركان كورياكسكى واقع ضمن مجموعه من البراكين بيسموها دايرة النار الباسيفيكيه (Pacific Ring of Fire) و دى هى المنطقه اللى بتنزلق فيها الصفيحه الباسيفيكيه تحت الصفيحه الاورواسيويه بمعدل 88 ملم فى السنه.

براكين روسيا
براكين اسيا
براكين
فوه

مدينه فوه (بالعربية: فُوّه، بضم الفاء وتشديد الواو) واحده من مدن محافظه كفر الشيخ العشره اللى بتقع فى اقصى شمال مصر، وموقعها فى غرب المحافظة على الشط الشرقي لفرع رشيد، وهي عاصمه مركز فوه، ومساحه مركز فوه بتساوي 106.19 كم2؛ او 25279 فدان، بتعادل 3.7% من مساحه المحافظه الكليه.

الموقع الجغرافي 

- من الشمـال: مركز مطوبس.

- من الجنوب: مركز ومدينه دسوق، و مدينه المحموديه - محافظه البحيره.

- من الشـرق: مركز سيدي سالم، ومركز دسوق.

- من الغـرب: فرع رشيد، وبعدها محافظه البحيره؛ مركز المحموديه.

التقسيم الاداري لمركز فوه 

مركز فوه من المراكز الصغيره ، خصوصا لما اتحولت مطوبس لمدينه فقسمت المركز لمركزين هما الموجدين دلوقت، فوه فى الجنوب ومطوبس فى الشمال على ساحل البحر.

مدينه فوه عاصمه المركز، وفيها 2 قريه رئيسيه، و4 وحدات محليه، و5 قرى توابع، و64 عزبه، والوحدات المحليه وقراهم الرئيسيه   هى:

1. قبريط (منيه الأشراف، الفتوح، المنشيه، عربان).

2. سنديون: (شمشيره).

3. السالميه.

4. ابو دراز.

السكان 

عدد سكان المركز حسب التعداد التقديري فى 1 ابريل 2007 كان 137.545 انسان.

اصل اسم فوه 

- كانت مدينه فوه عاصمه اقليم من اقاليم مملكه الشمال القديمه اللى هى عاصمتها بوتو، وده قبل توحيد القطرين، وكان اسم الاقليم (واع إمنتي). وكان اسمها بعد توحيد القطرين (متليس).

- وفي العصر اليوناني والروماني بيذكرها "إميلينو" فى كتاباته ان اسمها (بوي poei) او "مدينه الاجانب"؛ واتسمت كده لانها كانت مقر للسفارات الاجنبيه الموجوده عشان التجارة الاجنبيه، يعني هى كانت مينا مهم جدا على الفرع البلوتيني القديم (من فروع النيل السبعه القديمه)، واسم المدينه جه فى برديه قديمه اسمها برديه (رومية نصهل) وكان مكتوب فيها عن فوه: "تصنع خيراً أن تحضر تجدنا فى "بوي" لأنه يجب علينا الذهاب للسفر بحراً نحو اللك ان". والبرديه دي تاريخها بترجع لسنة 123 ق.م، والباحثين اتأكدوا ان "بوي" هى مدينه فوه القديمه، لكن حرف (ب) اتقلب لـ (ف) زي مدن كتيره فى مصر القديمه زي: فاو والفيوم وادفو.

سبب التسميه

مشاهير

شوف كمان 
 شخصيات مصريه مشهوره

لينكات برانيه 

مدينة فوه - من Wikimapia*

= مصادر 

مدينة فوه 

محافظة كفر الشيخ 

كفراوي-دليل محافظة كفر الشيخ 

مدن مصريه
مدن محافظه كفر الشيخ
مراكز مصر
جامعة كفر الشيخ

جامعة كفر الشيخ، جامعه مصريه مقرها مدينه كفر الشيخ عاصمة محافظة كفر الشيخ.

تاريخ الجامعه 

صدر القرار الجمهوري 129 لسنه 2006 بانشاء جامعة كفر الشيخ اللى مقرها مدينة كفر الشيخ، بعد ما كانت فرع لجامعة طنطا من سنه 1973، ابتدا العمل فيها على انها جامعه مستقله من اول بدايه العام الجامعي 2006- 2007، واتعين فيها الاستاذ الدكتور فوزي علي تركي اول رئيس للجامعه.

بتتميز جامعة كفر الشيخ عن الجامعات التانيه فى مصر بسبب الموقع الجغرافى الممتاز فى اكبر محافظه زراعية -لان محافظة كفر الشيخ مشهوره جدا بمحصول الرز ومحاصيل تانيه زي القطن والقمح - ده يخلي كلية الزراعه فى الجامعه -الكليه اتأسست سنة 1969م- رائده فى مجال المحاصيل الزراعيه خصوصا الرز، وده جنب مركز البحوث الزراعيه اللى هو اكبر مركز زراعي فى الشرق الاوسط.

كليات الجامعه 
بتضم الجامعه 18 كلية ومعهدين فى مدينة كفر الشيخ، وهي:
 كلية الهندسة - جامعة كفر الشيخ
 كلية الذكاء الإصطناعي - جامعة كفر الشيخ
 كلية الحاسبات والمعلومات - جامعة كفر الشيخ
 كلية الزراعة - جامعة كفر الشيخ
 كلية العلوم - جامعة كفر الشيخ
 كلية علوم الثروة السمكية - جامعة كفر الشيخ
 كلية الطب البشري - جامعة كفر الشيخ
 كلية الطب البيطري - جامعة كفر الشيخ
 كلية طب وجراحة الفم والأسنان - جامعة كفر الشيخ
 كلية الصيدلة - جامعة كفر الشيخ
 كلية العلاج الطبيعي - جامعة كفر الشيخ
 كلية التمريض - جامعة كفر الشيخ
 المعهد الفني للتمريض - جامعة كفر الشيخ
 كلية الألسن - جامعة كفر الشيخ
 كلية التربية - جامعة كفر الشيخ
 كلية التربية النوعية - جامعة كفر الشيخ
 كلية التربية الرياضية - جامعة كفر الشيخ
 كلية الأداب - جامعة كفر الشيخ
 كلية التجارة - جامعة كفر الشيخ
 معهد علوم تكنولوجيا النانو - جامعة كفر الشيخ

فروع الجامعه 
قرر محافظ كفر الشيخ السابق "صلاح سلامه" انشاء فرع لجامعة كفر الشيخ فى مدينه دسوق و حط حجر الاساس فى ارض متخصصه للجامعه جنب استاد دسوق الرياضى.

لينكات برانيه 

 سايت جامعة كفر الشيخ
 منتدى جامعة كفر الشيخ

كفر الشيخ
جامعات
ويكيبيديا عربى

ويكيبيديا عربي () هى النسخة العربية من ويكيبيديا. بدأت فى 9 يوليو 2003. فى نوفمبر 2019, يوجد فيها اكثر من 1015000 مقاله, 1,073,429 يوزر متسجل. ويكيبيديا عربي تحتل المرتبه 15 بالنسبه لاكبر الموسوعات فى عدد المقالات, و هى اول لغه ساميه تعدّى 1000,000 مقاله.

الديزاين بتاع ويكيبيديا عربى بيختلف شويه عن باقى الويكيبيديات. اهم حاجه, لإن العربى بيتكتب من اليمين للشمال, مكان اللينكات هو صوره فى مرايه بتاعة ويكيبيديات بلغات بتتكتب من الشمال لليمين.

المنع 
ويكيبيديا عربى إتعملها بلوك فى سوريا من-غير اى سبب رسمى من الحكومه السوريه. البلوك إبتدا فى 3 ابريل, 2008 لما كل باقى اللغات بتاعة ويكيبيديا فضلت مفتوحه. البلوك فضل لحد 13 فبراير, 2009, بعدين الحكومه السوريه شالت البلوك فجأه, تانى من غير اى تنبيهات رسميه على ليه إتعمله بلوك من اساسه. Wikimedia فضل معموللها بلوك, و ده خلا كل الصور فى ويكيبيديا فى كل لغاته ماتبانش.

النقد 
 طارق القَزيرى, من راديو نيديرلاند, إعتقد ان ويكيبيديا عربى بيّنت الواقع العربى عامة. المشاركه قليله قللت احتمالات ان المقالات تبقى بتتراجع, تتطور و تتجدد, و التحيز السياسى بتاع المشاركين بيعمل تحيز فى المقالات. نفس المصدر بيقول انها متحيزه بالذات فى المقالات الاسلاميه.
 ليال حداد, عملت ريپورت ع اللى اتقال فى Wikimania2008 عن ويكيبيديا عربى, قلة اللى بيشاركو فيها, اللى خلتها بعد ويكيبيديا إسپيرانتو فى عدد المقالات, بردو اتهامات بإنها بعيده عن الموضوعيه.

معلومات مهمه 
 ويكيبيديا عربى إبتدت فى اواخر اغسطس او اوائل سبتمبر 2001 بسب بسبب ان البرنامج بتاع Mediawiki إتغير, اقدم تعديلات موجوده بس من اول 9 يوليه 2003.
 المقاله نمره 10,000 :ar:نكاف (مامپس/اوريون (انجليزى: Mumps; فرنساوى: Oreillons)) إتعملت فى 25 ديسمبر 2005.
 المقاله نمره 50,000 كانت :ar:جامعة تكساس مدرسة الطب في هيوستن (University of Texas Medical Branch), إتعملت فى 31 ديسمبر, 2007.
 المقاله نمره 75,000 كانت :ar:ترتيب الصحارى من حيث المساحة (List of deserts by area) إتعملت فى 30 اغسطس 2008.
 المقاله نمره 100,000 كانت :ar:المعهد العالي للفنون والحرف بقابس (University of Gabès) إتعملت فى 25 مايو 2009.
 المقاله نمره 1,000,000 , ده اول اللغات الساميه توصل 1 مليون مئاله.

شوف كمان 
 ويكيبيديا مصرى

مصادر 

ويكيبيديات
بورنوجرافيا

البورنوجرافيه (انجليزى: pornography; الاختصار: porn او porno; ساعات بيستعمل بدلها: erotica) هو عرض صريح لمواد جنسيه عشان التحفيذ الجنسى او رضا الغريزه . ممكن يتعمل پورنوجرافيه من صور و أنميه anime و تسجيلات صوت و افلام .

شوف كمان 
 بورنوبيديا
 السبانكينج البورنوجرافى
 ممثل پورنو
 فيلم بورنوجرافى
 موديل عريان

مصادر 

بورنوجرافيه
اودرى بيتونى

اودرى بيتونى (Audrey Bitoni) (16 اغسطس 1986 -) ممثلة بورنوجرافية امريكية ، اسمها الحقيقى اودرى ارويو (Audrey Arroyo) واسرتها من اصول اسبانية و ألمانية و إيطالية

نشأتها 

اتولدت اودرى بيتونى يوم 16 اغسطس 1986 فى مدينة باسادينا فى ولاية كاليفورنيا الامريكية ، وهى كانت طالبة فى جامعة ولاية اريزونا وخدت شهادة البكالوريوس فى مجال الصحافة .

شغلها 

فى سنة 2004 ظهرت اودرى بيتونى فى طبعة بالخصوص من مجله بلاى بوى Playboy ، وفى سنة 2006 دخلت فى مجال البورنوجرافيا ومثلت افلام كتيرة على المواقع البورنوجرافية على الانترنت زى Brazzers و Bangbros و Hustler .

فى شهر اكتوبر 2007 اودرى بيتونى عملت عملية لتكبير حجم بزازها .

اودرى بيتونى ظهرت على غلاف عدد شهر نوفمبر 2008 من مجله بينتهاوس Penthouse و كسبت جايزة Penthouse Pet November 2008 و كانت فتاة الغلاف لعدد شهر نوفمبر 2008 من مجله Club International .

اودرى بيتونى مثلت اكتر من 400 فيلم بورنوجرافى أهمهم My Sister's Hot Friend و Operation Desert Stormy و Girlvana 3 و Jack's Playground 38 و Big Tits At School 2 و Big Wet Tits 8 و North Pole 73

اودرى بيتونى عايشة دلوقتى فى مدينة لوس انجليس فى ولاية كاليفورنيا .

جوايز 

اودرى بيتونى اترشحت للجوايز دى:

 AVN Award 2008 أحسن نجيمة جديدة.
 2008 Nightmoves Awards أحسن نجمة جديدة.
 AVN Award 2009 أحسن مشهد ليزبيان ثلاثى عن فيلم No Man's Land 43 مع الممثلتين البورنوجرافيتين ميكايلا مينديز (Mikayla Mendez) و فيكتوريا سين (Victoria Sin) .

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
موديلات بلاى بوى
موديلات بينتهاوس
امريكان اسبان
امريكان المان
امريكان طليان
ممثلات بورنوجرافيات من كاليفورنيا
ممثلات بورنوجرافيات امريكيات
جريمه ضد البشريه

جريمه ضد البشريه هى جريمه و بالتحديد هى عمل او المساعده لاى حاجه من الحاجات الممنوعه و المحظوره و المتحدده فى قانون روما , مش بتفرق اتعملت امته او فين او حصلت فى وقت حرب او سلام. تهمة ارتكاب جريمه ضد البشريه بتتوجه لكل اللى عمل او شارك او ساعد او خطط فى عمل بينتهك حقوق الانسان و كرامته او لهجوم واسع او مخطط على اى مجموعه من المدنيين فى بلد او منطقه معينه و هما القتل , الاباده , العبوديه , الاغتصاب , و النقل و التهجير و العزل العنصرى و غيرها.

مصادر

شوف كمان 
 جريمة حرب
 هولوكوست
 محكمة نورنبيرج

ادينو بجرايم ضد البشريه
جرايم
نيوليبراليه

النيوليبراليه (انجليزى: Neoliberalism; فرنساوى: Néolibéralisme) هو فكر و تيار ليبرالى بيتبع افكار الليبرالية الكلاسيكية و بيرفض وجود او دور ل القطاع العام و بيأيد اقتصاد عدم التدخل و الراسماليه. النظام دا بيتهاجم من الاشتراكين و الشيوعيين و بينتقد جامد من التيارات الليبراليه التانيه زى الليبراليه الاشتراكيه. مصطلح النيو ليبراليه كان زمان بيوصف افكار ليبراليه الاشتراكيه وقت ما كانت ظهره جديد فى اول القرن العشرين و مختلفه جامد عن افكار ليبرالية الكلاسيكية اللى كان سايده وقتها.

ليبراليه
ليبراليه كلاسيكيه

cs:Liberalismus#Neoliberalismus